CELEX ID: 32009R0480

--- ENGLISH ---

Document:
$en_document

Summary:
$en_summary

--- DANISH ---

Document:
10.6.2009
DA
Den Europæiske Unions Tidende
L 145/10
RÅDETS FORORDNING (EF, EURATOM) Nr. 480/2009
af 25. maj 2009
om oprettelse af en garantifond for aktioner i forhold til tredjeland
(kodificeret udgave)
RÅDET FOR DEN EUROPÆISKE UNION HAR —
under henvisning til traktaten om oprettelse af Det Europæiske Fællesskab, særlig artikel 308,
under henvisning til traktaten om oprettelse af Det Europæiske Atomenergifællesskab, særlig artikel 203,
under henvisning til forslag fra Kommissionen,
under henvisning til udtalelse fra Europa-Parlamentet 
(
1
)
, og
ud fra følgende betragtninger:
(1)
Rådets forordning (EF, Euratom) nr. 2728/94 af 31. oktober 1994 om oprettelse af en garantifond for aktioner i forhold til tredjeland 
(
2
)
 er blevet ændret væsentligt ved flere lejligheder 
(
3
)
. Forordningen bør af klarheds- og rationaliseringshensyn kodificeres.
(2)
De garantier, der ydes i forbindelse med lån til tredjelande, medfører en øget finansiel risiko for Den Europæiske Unions almindelige budget.
(3)
Det Europæiske Råd konkluderede på sit møde den 11. og 12. december 1992, at nødvendigheden af forsigtig budgetforvaltning og finansiel disciplin tilsagde, at der blev indført en ny finansieringsordning, og at der med henblik herpå burde oprettes en garantifond til at dække risici i forbindelse med lån og lånegarantier til tredjelande eller projekter i tredjelande. Dette mål kan nås ved, at der oprettes en garantifond til direkte betaling af Fællesskabernes kreditorer.
(4)
I henhold til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning 
(
4
)
 skal garantifonden tilføres midler fra Den Europæiske Unions almindelige budget som en obligatorisk udgift i perioden 2007-2013.
(5)
Der findes ordninger til dækning af indfrielse af garantiforpligtelser, bl.a. kan der midlertidigt anvendes likvide midler i overensstemmelse med artikel 12 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2000/597/EF, Euratom om ordningen for Fællesskabernes egne indtægter 
(
5
)
.
(6)
Garantifonden bør etableres ved gradvis tilførsel af midler. Siden skal den have tilført renteafkastet fra anbringelsen af dens midler samt inddrevne forfaldne fordringer, som den har måttet indfri.
(7)
Erfaring med garantifondens drift viser, at et forhold på 9 % mellem fondens midler og dens garantiforpligtelser (hovedstol og skyldige, ikke-betalte renter) vil være tilstrækkeligt.
(8)
For at nå op på målbeløbet synes tilførsler til garantifonden på 9 % af beløbet af hver transaktion at være tilstrækkeligt. Det bør fastsættes, hvorledes disse tilførsler skal foretages.
(9)
Hvis garantifondens midler når op over målbeløbet, bør overskudsbeløbet tilbageføres til Den Europæiske Unions almindelige budget.
(10)
Den finansielle forvaltning af garantifonden bør overlades til Den Europæiske Investeringsbank (i det følgende benævnt EIB). Revisionsretten bør føre kontrol med fondens finansielle forvaltning efter procedurer aftalt mellem Revisionsretten, Kommissionen og EIB.
(11)
Fællesskaberne har ydet lån og lånegarantier til tiltrædelseslandene eller til projekter i disse lande. Disse lån og lånegarantier er dækket af garantifonden og vil være udestående eller i kraft efter tiltrædelsesdatoen. Fra og med denne dato ophører de med at være eksterne aktioner i forhold til Fællesskaberne og bør derfor dækkes direkte af Den Europæiske Unions almindelige budget og ikke længere af garantifonden.
(12)
Garantifonden dækker misligholdelser af lån, der ydes af EIB, og som Fællesskaberne garanterer for i henhold til EIB's mandat over for tredjelande. I henhold til EIB's mandat over for tredjelande, som fik virkning den 1. februar 2007, bør fonden også dække misligholdelser af lånegarantier, der ydes af EIB, og som Fællesskaberne garanterer for.
(13)
Traktaterne indeholder ikke anden hjemmel for vedtagelse af denne forordning end EF-traktatens artikel 308 og Euratom-traktatens artikel 203 —
UDSTEDT FØLGENDE FORORDNING:
Artikel 1
Der oprettes en garantifond (i det følgende benævnt »fonden«), hvis midler skal anvendes til at betale Fællesskabernes kreditorer, såfremt modtageren af et lån, der er ydet eller garanteret af Fællesskaberne, eller af en lånegaranti, der er ydet af Den Europæiske Investeringsbank, og som Fællesskaberne garanterer for, ikke opfylder sine forpligtelser.
De låne- og garantitransaktioner, der er omhandlet i stk. 1, i det følgende benævnt »transaktioner«, er sådanne, som gennemføres til fordel for et tredjeland eller er bestemt til finansiering af projekter i tredjelande.
Alle transaktioner, der gennemføres til fordel for et tredjeland eller med henblik på finansiering af projekter i et tredjeland, falder uden for denne forordnings anvendelsesområde med virkning fra datoen for dette lands tiltrædelse af Den Europæiske Union.
Artikel 2
Fonden tilføres midler:
—
ved én årlig betaling fra Den Europæiske Unions almindelige budget i overensstemmelse med artikel 5 og 6
—
ved renteafkastet fra anbringelsen af fondens midler
—
ved inddrivelser hos debitorer af forfaldne fordringer, som fonden har indfriet.
Artikel 3
Fondens midler skal være af en passende størrelse (i det følgende benævnt »målbeløbet«).
Målbeløbet fastsættes til 9 % af Fællesskabernes samlede forpligtelser (hovedstol og forfaldne, betalte renter) i forbindelse med hver enkelt transaktion.
På grundlag af forskellen ved udgangen af år »n–1« mellem målbeløbet og værdien af fondens nettoaktiver beregnet ved begyndelsen af år »n« tilbageføres et eventuelt overskudsbeløb i én transaktion til en særlig konto i oversigten over indtægter i Den Europæiske Unions almindelige budget i år »n + 1«.
Artikel 4
Ved en ny medlemsstats tiltrædelse af Den Europæiske Union nedsættes målbeløbet med et beløb, der beregnes på grundlag af de transaktioner, der er omhandlet i artikel 1, stk. 3.
Med henblik på beregning af denne nedsættelse anvendes den procentsats, der er omhandlet i artikel 3, stk. 2, og som er gældende på tiltrædelsesdatoen, på størrelsen af de udestående transaktioner på denne dato.
Overskudsbeløbet tilbageføres til en særlig konto i oversigten over indtægter i Den Europæiske Unions almindelige budget.
Artikel 5
På grundlag af forskellen ved udgangen af år »n–1« mellem målbeløbet og værdien af fondens nettoaktiver beregnet ved begyndelsen af år »n« indbetales det krævede tilførselsbeløb til fonden i én transaktion i år »n + 1« fra Den Europæiske Unions almindelige budget.
Artikel 6
1.   Overstiger indfrielsen af garantiforpligtelser i løbet af år »n–1« som følge af en eller flere misligholdelser 100 mio. EUR, tilbagebetales det beløb, der overstiger 100 mio. EUR, til fonden i årlige rater, der begynder i år »n + 1« og fortsætter i de efterfølgende år, indtil der er sket fuld tilbagebetaling (stødpudemekanisme). De årlige rater skal være det mindste af følgende beløb:
—
enten 100 mio. EUR, eller
—
det resterende skyldige beløb i henhold til stødpudemekanismen.
Ethvert beløb, der skyldes indfrielsen af garantiforpligtelser i årene forud for »n–1«, og som endnu ikke er fuldt tilbagebetalt på grund af stødpudemekanismen, tilbagebetales, før stødpudemekanismen for misligholdelser, der indtræffer i år »n–1« eller i de efterfølgende år, kan få virkning. Sådanne restbeløb trækkes fortsat fra det maksimale årlige beløb, der hentes fra Den Europæiske Unions almindelige budget under stødpudemekanismen, indtil det fulde beløb er betalt tilbage til fonden.
2.   De beregninger, denne stødpudemekanisme er baseret på, skal foretages uafhængigt af de beregninger, der er omhandlet i artikel 3, stk. 3, og artikel 5. De skal dog tilsammen kun give anledning til én årlig overførsel. Beløb, der betales fra Den Europæiske Unions almindelige budget under stødpudemekanismen, skal betragtes som nettoaktiver i fonden med henblik på beregningen i henhold til artikel 3 og 5.
3.   Falder fondens midler som følge af indfrielse af garantiforpligtelser i tilfælde af en eller flere større misligholdelser til under 80 % af målbeløbet, underretter Kommissionen budgetmyndigheden herom.
4.   Falder fondens midler som følge af indfrielse af garantiforpligtelser i tilfælde af en eller flere større misligholdelser til under 70 % af målbeløbet, forelægger Kommissionen en rapport om, hvilke ekstraordinære foranstaltninger det kan blive nødvendigt at træffe for at tilføre fonden ny kapital.
Artikel 7
Kommissionen overdrager den finansielle forvaltning af fonden til Den Europæiske Investeringsbank i kraft af en bemyndigelse fra Fællesskaberne.
Artikel 8
Kommissionen forelægger senest den 31. maj hvert år Europa-Parlamentet, Rådet og Revisionsretten en beretning om garantifondens situation og om forvaltningen af fonden i det foregående regnskabsår.
Artikel 9
Fondens forvaltningsregnskab og balance vedlægges Fællesskabernes forvaltningsregnskab og balance.
Artikel 10
Forordning (EF, Euratom) nr. 2728/94 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.
Artikel 11
Denne forordning træder i kraft på tyvendedagen efter offentliggørelsen i 
Den Europæiske Unions Tidende
.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. maj 2009.
På Rådets vegne
J. ŠEBESTA
Formand
(
1
)
  Udtalelse af 18. november 2008 (endnu ikke offentliggjort i EU-Tidende).
(
2
)
  
            
EFT L 293 af 12.11.1994, s. 1
.
(
3
)
  Se bilag I.
(
4
)
  
            
EUT C 139 af 14.6.2006, s. 1
.
(
5
)
  
            
EFT L 130 af 31.5.2000, s. 1
.
BILAG I
Ophævet forordning med oversigt over ændringer
Rådets forordning (EF, Euratom) nr. 2728/94
(
EFT L 293 af 12.11.1994, s. 1
)
Rådets forordning (EF, Euratom) nr. 1149/1999
(
EFT L 139 af 2.6.1999, s. 1
)
Rådets forordning (EF, Euratom) nr. 2273/2004
(
EFT L 396 af 31.12.2004, s. 28
)
Rådets forordning (EF, Euratom) nr. 89/2007
(
EFT L 22 af 31.1.2007, s. 1
)
BILAG II
Sammenligningstabel
Forordning (EF, Euratom) nr. 2728/94
Nærværende forordning
Artikel 1, 2 og 3
Artikel 1, 2 og 3
Artikel 3a
Artikel 4
Artikel 4
Artikel 5
Artikel 5
Artikel 6
Artikel 6
Artikel 7
Artikel 7
Artikel 8
Artikel 8
Artikel 9
Artikel 9
—
—
Artikel 10
Artikel 10, stk. 1
Artikel 11
Artikel 10, stk. 2
—
—
Bilag I
—
Bilag II

Summary:
Garantifond for aktioner i forhold til tredjeland
RESUMÉ AF:
Forordning (EF, Euratom) nr. 480/2009 om oprettelse af en garantifond for aktioner i forhold til tredjeland
HVAD ER FORMÅLET MED FORORDNINGEN?
Den fastlægger reglerne for EU’s garantifond for aktioner i forhold til tredjeland.
 
Fonden har til formål at beskytte EU’s budget mod budgetrisici i forhold til lån og lånegarantier til tredjelande eller projekter i tredjelande.
HOVEDPUNKTER
Som følge af lån ydet til tredjelande og lånegarantier til finansiering af operationer i disse lande er EU udsat for betydelige økonomiske risici.
 
Forordningen beskriver, hvordan EU’s garantifond fungerer, og fastsætter proceduren for at tilføre fonden midler og forskrifterne for forvaltning af fonden.
Opgave
Fondens opgave for aktioner i forhold til tredjeland er at betale EU’s kreditorer i tilfælde af låntagers misligholdelse, for så vidt angår:
et lån, der er ydet eller garanteret af EU
 
en lånegaranti, der er ydet af 
Den Europæiske Investeringsbank (EIB)
, og som EU garanterer for.
Derudover kan fonden kun dække lån og garantier, som gennemføres til fordel for et tredjeland eller er bestemt til finansiering af projekter i et tredjeland.
Forvaltning og tilførsel af midler
Europa-Kommissionen
 overlader den finansielle forvaltning af fonden til EIB i henhold til et mandat fra EU. Fonden tilføres midler:
ved en eventuel årlig betaling fra EU’s budget (om nødvendigt)
 
ved renteafkast fra anbringelsen af fondens midler
 
ved inddrivelser hos debitorer af forfaldne fordringer.
Forordningen blev ændret ved forordning (EU) 
2018/409
, som tilføjede en fjerde finansieringskilde: indtægter fra risikopræmier
*
 i forbindelse med de EIB-operationer, for hvilke EU yder en garanti, der skal dækkes.
Målbeløb og årlig rate
Målbeløbet udgør det beløb, som fonden har brug for til at fuldføre sin opgave. Fondens målbeløb er fastsat til 9 % af EU’s samlede udestående forpligtelser
*
 (hovedstol og forfaldne, betalte renter) i forbindelse med hver enkelt transaktion.
 
Med forordning (EU) 2018/409 indførtes en ændring, der betyder, at hvis beløbet i garantifonden overstiger 10 % af EU’s samlede udestående forpligtelser, tilbagebetales det overskydende beløb til EU’s almindelige budget. Denne justering har til formål at beskytte EU’s almindelige budget bedre mod en eventuel yderligere risiko for misligholdelser i forbindelse med EIB’s finansieringstransaktioner vedrørende migrationskrisen.
 
Den årlige overførsel fra EU’s budget til fonden beregnes ved at sammenholde målbeløbet med det udestående beløb for ydede og garanterede lån. Forskellen mellem målbeløbet og den reelle værdi af fondens aktiver overføres enten fra EU’s almindelige budget til fonden eller tilbageføres fra fonden til budgettet i tilfælde af et overskud i fonden.
 
Tilførselsbeløbet
*
 beregnes ved begyndelsen af regnskabsår »n« med udgangspunkt i ydede og garanterede lån i det forudgående regnskabsår (»n – 1«). Det beregnede beløb anvendes i budgettet for år n + 1. Der er derfor en forsinkelse på omkring to år mellem det tidspunkt, hvor beløbet forfalder, og den faktiske tilførsel til fonden.
Rapportering
Kommissionen skal:
senest den 30. juni 2019 fremlægge en uafhængig ekstern evaluering af fordele og ulemper ved at overlade den finansielle forvaltning af aktiverne i fonden og i 
Den Europæiske Fond for Bæredygtig Udvikling
 til Kommissionen, EIB eller en kombination af disse
 
hvert år fremlægge en årsrapport, der indeholder en oversigt over fondens finansielle stilling og oplysninger om fondens funktionsmåde ved udgangen af det foregående kalenderår, herunder detaljerede oplysninger om udeståender i forbindelse med garanterede lån eller fondens aktiver i løbet af det foregående kalenderår samt konklusioner og erfaringer. Rapporten bør også omfatte oplysninger om den finansielle forvaltning og de finansielle resultater samt risikoen i fonden ved udgangen af det foregående kalenderår. Fra 2019 og hvert tredje år derefter skal rapporten indeholde en vurdering af, hvorvidt målbeløbet på 9 % og tærskelværdien på 10 % for fonden er tilstrækkelig.
HVORNÅR GÆLDER FORORDNINGEN FRA?
Forordning (EF, Euratom) nr. 480/2009 trådte i kraft den 30. juni 2009.
Forordning (EU) 
2018/409
 har fundet anvendelse siden den 8. april 2018.
BACKGROUND
For yderligere oplysninger henvises til:
Spørgsmål og svar: EU-budgettet for foranstaltninger udadtil
 — faktaark (
Europa-Kommissionen
).
VIGTIGE BEGREBER
Indtægt fra risikopræmie:
 en risikopræmie er ethvert afkast, som en investor modtager, og som ligger ud over det anslåede risikofrie afkast (dvs. forrentningen af en teoretisk risikofri investering såsom en statsobligation). Hvis det anslåede afkast på en investering f.eks. er på 12 %, og det risikofrie afkast er på 2 %, er risikopræmien på 10 %.
Samlede udestående forpligtelser:
 kapital, der er udlånt, men endnu ikke tilbagebetalt.
Tilførselsbeløb:
 et beløb, der sættes af til at dække fremtidige forpligtelser.
HOVEDDOKUMENT
Rådets forordning (EF, Euratom) nr. 
480/2009
 af 25. maj 2009 om oprettelse af en garantifond for aktioner i forhold til tredjeland (kodificeret udgave) (EUT L 145 af 10.6.2009, s. 10-14).
Efterfølgende ændringer af forordning (EC, Euratom) nr. 480/2009 er blevet indarbejdet i grundteksten. Denne 
konsoliderede udgave
 har ingen retsvirkning.
TILHØRENDE DOKUMENT
Rapport fra Kommissionen til Europa-Parlamentet og Rådet om garantifonden for aktioner i forhold til tredjeland og forvaltningen heraf i 2015 (
COM(2016) 439 final
 af 5.7.2016).
seneste ajourføring 25.10.2019